ПРОЈЕКТНИ ЗАДАТАК
За јавну набавку услуге
„Пројектна документација за халу за хокеј“
 
Потребно је израдити пројектно техничку документацију за изградњу спортске хале који је намењен за хокеј на леду.
 
Пројектна документација треба да буде следећег садржаја:
1.      Главна свеска ИДР, ПГД, ПЗИ
2.      Пројекат архитектуре ИДР, ПГД, ПЗИ
3.      Пројекат конструкције ПГД, ПЗИ
4.      Пројекат електроенергетских инсталација ПГД, ПЗИ
5.      Пројекат телекомуникационих и сигналних инсталација ПГД, ПЗИ
6.      Пројекат стабилног система за дојаву пожара ПГД, ПЗИ
7.      Пројекат система техничке заштите ПГД, ПЗИ
8.      Пројекат машинских инсталација - термотехничке инсталације (грејање,
хлађење, вентилација, климатизација) ПГД, ПЗИ
9.      Елаборат о геотехничким условима изградње ПГД
10.  Елаборат заштите од пожара / Главни пројекат заштите од пожара
11.  Елаборат енергетске ефикасности ПГД
12.  Техничка контрола пројеката ПГД
13.  Предаја пројеката преко ЦЕОП-а (локацијски услови, грађевинска дозвола, пријава радова)
14.  Катастарско топографски план
 
Пројектна техничка документација се предаје у папирној форми: ИДР -1 примерак, ПГД - 1 примерак, ПЗИ-3примерка и комплетна пројектно техничка документација у електронском облику овереним квалификованим електронским потписима на ЦД-у.
 
1. АРХИТЕКТУРА
 
Пројектом је потребно предвидети спортску халу који је намење хокеју на леду. Димензије терена треба да буду 61,0м x 30,0м са заобљеним угловима. Заштитна ограда терена треба да буде висине 120цмкоја се израђује од тврде пластике у свему према правилнику о условима за обављање спортских делатности (сл. Гласник РС, бр.63/2013). У хали треба предвитеди све потребне пратеће просторије као што су улазни хол, мушки и женски санитарни чвор за госте, свлачионице са санитарним чворовима и купатилима, справарница, свлачионица са санитарним чвором и купатилом за судију, просторија за прва помоћ, соба за допинг контролу, канцеларија за администрацију, просторија за медија и салон за значаје посетиоце – ВИП, свлачионица и санитарни чвор за особље и техничка просторија. Изнад наведених просторија формирати трибину са 280-300 седећим местима.
 



2. ХИДРОТЕХНИЧКЕ ИНСТАЛАЦИЈЕ
 
Пројектом предвидети све потребне хидротехничке инсталације за санитарне потребе као и за потребе гашења пожара према важећим правилницима и законима.
 
3. ЕЛЕКТРОЕНЕРГЕТСКЕ ИНСТАЛАЦИЈЕ
 
Пројектом предвидети напајање објекта и адекватну расвету зависно од намене просторије. Предвидети громобранску инсталацију са одговарајућим темељним уземљивачима према важећим правилницима и законима.
 
4. ТЕЛЕКОМУНИКАЦИОНЕ ИНСТАЛАЦИЈЕ
 
Предвидети израду бежичне интернет мреже, као и инсталцију интернет и телефон мреже у  административној просторији као и у просторијама где је предвиђена медија.
Предвидети хлађење свих просторија.
 
5. СТАБИЛНА ДОЈАВА ПОЖАРА
 
Пројектом предвидети стабилни систем дојаве пожара са еколошким аутоматским детекторима, ручним јављачима, алармним сиренама и одговарајућом централом адресибилног типа.
 
6. СИСТЕМИ ТЕХНИЧКЕ ЗАШТИТЕ
 
Потребно је предвидети систем видео надзора и аларм систем са сензорима код свих улаза у објекат.
 
7. ТЕРМОМАШИНСКЕ ИНСТАЛАЦИЈЕ
 
Предвидети све потребне термотехничке инсталације грејања и хлађења као и вентилације у целом објекту. Тип и капацитет прилагодити намени и величини просторија. Поред наведених инсталација предвидети систем за регуласање температуре испод леда.
 



